Odense Adresse-Contoirs Efterretninger, 1840-11-28
Copulerede i Kjøbenhavn den 11d. Hr. Grosserer Lange og Frøken Jda Blom (Datter af Brandmajor Blom). J Stistrup Mølle den 12te: Hr. Chr. Schou og Enkemadame Dalsgaard. Langeland den 23 Novbr. 1840. Da Hs. Maj. vor allernaadigste Konge afvigte August var paa Als, vovede tvende Bønder fra det med Hoverie saa haardt betyngede Gods Hjortholm her paa Langeland, allerunderdanigst at overrække Landsfaderen et Bonskrift, i hvilket de bade om Hs. Majestæts allerhøieste Medvirkning til en Forandring og Lettelse i dette Hoverie, der omsider maa bringe Armod og Elendighed over dette forhen saa blomstrende Gods. Med den vor elskede Konge egne Mildhed, og ofte udtalte kongelige Velvillie for Bondestanden, medtog Allerhøistsamme Bøndernes Andragende. Seenere har Hs. Majestæt allernaadigst affordret Amtmandens, Hr. Kammerherre, Ridder Sporons Erklæring herover; og da Hs. Høivelbaarenhed har erklæret: at Hoveriet til Hjortholm er meget ubestemt og saare trykkende, har Hs. Majestæt ved allerhøieste Reskript af som vi ikke feile, den 23 f. M. allernaadigst paalagt Amtmanden, ved mindelig Overeenskomst mellem Godsets Eier, Hr. Hastrup, og Bønderne, at søge dette Hoverie forandret derhen, at det ubestemte i samme bliver bestemt, og det trykkende lettet mod passende Erstatning. Denne vigtige Sag er nu overdraget Herredsfogden, Hr. Kammerjunker v. Schmidten, der allerede den 21 d. M. havde Godsets Bønder samlede i Rudkjøbing, for ved dem at blive neiere bekjendte med dens rigtige Sammenhæng. Vi tør med Grund forvente af denne Embedsmands bekjendte Dygtighed og Jver for at fremme Hs. Majestæts allernaadigste Villie, at Sagen vil faae det Udfald, enhver Ven af Ret og den agtværdige Bondestand haaber. Vi formode ogsaa, at den ikke vil have saa store Vanskeligheder som Mange troe. Vel er den ældre Hoverieforening i høi Grad ubestemt og trykkende; men ved det kongelige Rentekammers Skrivelse af 30 Juni 1838, ved hvilken en forandret Jnddeling af Hovedgaarden Hjortholms Marker approberes, ifølge de af Hr. Hastrup selv opgivne Forandringer i den ældre Hoverieforening, er meget af det ubestemte i denne hævet. At denne Forandring nu tages til Følge, og det ganske efter det kongelige Rentekammers klare og tydelige Ord, formode vi med Vished, da dette er noget, Bønderne ikke behøve at ansee som Gunstbeviisning, men kunne fordre som Ret. Skulde nu, imod Formodning, denne Forandring ved Hoveriet ikke være paaagtet, vil det vel nu blive oplyst, hvorfor sligt ikke er skeet. - Vi skulle stadigen følge denne Hoveriesags Fremgang under dens nuværende Behandling, og med Fornøielse meddele denne Avises talrige Læsere hvad vi selv erfare, i det Haab at dette vil interessere Mange. Vi holde os ogsaa forvissede om, at disse Linier blive optagne med Velvillie, da de afgive et nyt Beviis til de mange, vi alt have erfaret her, at Frederik Eiegods Faderkjærlighed til og Kongelige Omsorg for den hæderlige Bondestand, i fuldeste Maal er gaaet i Arv til hans ophøiede Efterfølger. Gud velsigne og beskytte vor dyrebare Konge! Gid hans kongelige Hjerte stedse maa glædes ved troe og taknemmelige Undersaatter! Maatrykkes. G. Klauman. Bemærkninger, tildeels fremkaldte ved Hr. Proprietair Langkildes Annonce, i denne Tidendes No. 218, Veivæsenet angaaende.